**KÚPNA ZMLUVA**

uzatvorená podľa § 409 a nasl. zák. č. 513/1991 Zb. Obchodný zákonník v znení neskorších predpisov

(ďalej len **„zákon č. 513/1991 Zb.“**)

**Článok 1**

**Zmluvné strany**

 **KUPUJÚCI:**

Názov: Ministerstvo spravodlivosti SR

Sídlo: Župné námestie 13, 813 11 Bratislava

Zastúpený: Ing. Sylvia Beňová, generálna tajomníčka služobného úradu

IČO: 00 166 073

DIČ: 2020830196

Bankové spojenie: Štátna pokladnica, Radlinského 32, 810 05 Bratislava

IBAN: SK72 8180 0000 0070 0014 4241

(ďalej len „Kupujúci“)

**a**

 **PREDÁVAJÚCI:**

Názov:

Sídlo:

Zastúpený:

IČO:

DIČ:

IČ DPH:

Bankové spojenie:

IBAN:

Zapísaný v:

 (ďalej len „Predávajúci“)

 (ďalej spolu Kupujúci a Predávajúci aj len „zmluvné strany“)

**Článok 2**

**P R E A M B U L A**

* 1. Táto kúpna zmluva (ďalej len **„zmluva“**) sa uzatvára ako výsledok verejného obstarávania za použitia postupu podľa § 66 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len **„zákon č. 343/2015 Z. z.“**) na predmet zákazky: „Diskové pole podporujúce replikáciu dát s existujúcimi diskovými poliami IBM Storwize V7000“, vyhláseného vo Vestníku verejného obstarávania č. .............. zo dňa ................... pod značkou ....................... a v Úradnom vestníku Európskej únie č. EÚ/S ......... zo dňa ................... pod značkou .......................

**Článok 3**

**PREDMET ZMLUVY**

* 1. Predávajúci sa v súlade s podmienkami tejto zmluvy zaväzuje dodať Kupujúcemu predmet kúpy definovaný v bode 3.2 zmluvy, previesť na neho vlastnícke právo k predmetu kúpy a poskytnúť súvisiace plnenia spojené s dodaním predmetu kúpy podľa bodu 3.2 zmluvy a Kupujúci sa zaväzuje za predmet kúpy Predávajúcemu riadne a včas zaplatiť kúpnu cenu.

* 1. Predmetom tejto zmluvy je dodávka diskového poľa pre natívnu replikáciu dát na úrovni dátových blokov s existujúcimi dátovými úložiskami IBM Storwize V7000 v súlade s technickou špecifikáciou uvedenou v Prílohe č. 1 tejto zmluvy (ďalej len „**predmet kúpy**“). Predmet kúpy musí byť nový, originálny od výrobcu, nepoužívaný, nerepasovaný, certifikovaný a schválený na dovoz a predaj v Slovenskej republike, resp. v rámci Európskej únie a musí vyhovovať platným medzinárodným normám, STN a všeobecne záväzným právnym predpisom a musí byť dodaný vrátane príslušenstva (pripojovacie káble a pod.) a všetkých licencií potrebných na riadne funkčné užívanie systémov Kupujúceho, ktorých sa riešenie na replikáciu dát týka, a zároveň tak, aby bolo navrhované riešenie kompatibilné s existujúcimi systémami IBM Storwize V7000, ktorých dáta budú na tento systém replikované, a to v mieste plnenia určenom Kupujúcim. Spolu s dodaním predmetu kúpy je Predávajúci povinný poskytnúť i nasledovné súvisiace plnenia:
1. HW podporu výrobcu na obdobie 60 mesiacov s úrovňou 24x7 a garantovaným odstránením poruchy do 24 hodín,
2. SW podporu výrobcu s nárokom na aktualizácie a nové verzie na obdobie 60 mesiacov a
3. oživenie a prípravu na plnohodnotné užívanie, čo zahŕňa služby spojené s inštaláciou, logickou konfiguráciou navrhnutého riešenia, zabezpečenie replikácie z existujúcich polí a otestovanie replikácie dát

(ďalej spolu len „**súvisiace plnenia**“).

**Článok 4**

**KÚPNA CENA A PLATOBNÉ PODMIENKY**

* 1. Cena je stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov a na základe výsledku verejného obstarávania v rámci postupu zadávania zákazky vo výške .................... eur (slovom ............................. eur) bez DPH.

Výška DPH je ...................... EUR (slovom: ........................ eur).

Celková cena s DPH je ..................... EUR s DPH (slovom: ..................... eur).

* 1. Cena podľa bodu 4.1 zmluvy je pevná a konečná a zahŕňa všetky a akékoľvek interné a externé náklady a výdavky Predávajúceho spojené s dodaním predmetu kúpy, vrátane dopravy na miesto plnenia a s dodaním súvisiacich plnení. K zmene ceny podľa bodu 4.1 zmluvy môže dôjsť len v prípadoch predpokladaných v tejto zmluve.
	2. Povinnosti, ktoré zmluvným stranám vyplývajú z ustanovení zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“), sú pre obidve zmluvné strany záväzné v plnom rozsahu. Cenu je možné meniť formou písomných dodatkov k tejto zmluve len v prípade zmeny právnych predpisov upravujúcich daň z pridanej hodnoty.
	3. Zmluvné strany sa dohodli, že úhrada ceny v zmysle bodu 4.1 zmluvy bude realizovaná prostredníctvom bezhotovostného platobného styku, ktorý sa bude realizovať výhradne prevodným príkazom, na číslo účtu Predávajúceho uvedené v záhlaví tejto zmluvy. Platby budú realizované v eurách.
	4. Zmluvné strany sa dohodli, že úhrada ceny podľa bodu 4.1 zmluvy bude realizovaná na základe faktúry, ktorú Predávajúci vystaví Kupujúcemu po riadnom dodaní predmetu kúpy a poskytnutí súvisiacich plnení. Prílohou faktúry bude podpísaný preberací protokol podľa bodu 5.7 zmluvy a dodací list. Lehota splatnosti faktúry je 30 (tridsať) dní od jej doručenia Kupujúcemu.
	5. Každá faktúra musí obsahovať všetky náležitosti daňového dokladu podľa zákona č. 222/2004 Z. z. a musí obsahovať predpísané náležitosti podľa zákona č. 431/2002 Z. z. o účtovníctve v znení neskorších predpisov a prílohu podľa bodu 4.5 zmluvy. Za správne vyhotovenie faktúry zodpovedá v plnom rozsahu Predávajúci.
	6. Ak faktúra nebude obsahovať všetky náležitosti podľa bodu 4.6 zmluvy a požadované prílohy, alebo bude obsahovať vady v písaní alebo počítaní alebo iné chyby alebo zrejmé nesprávnosti, Kupujúci má právo vrátiť ju Predávajúcemu na doplnenie alebo prepracovanie s uvedením nedostatkov, ktoré sa majú odstrániť. V takomto prípade sa ukončí pôvodná lehota splatnosti a nová 30 (tridsať) dňová lehota splatnosti pre Kupujúceho začne plynúť doručením doplnenej, opravenej, resp. novej faktúry od Predávajúceho.

**Článok 5**

**ČAS, SPÔSOB A MIESTO PLNENIA**

* 1. Predávajúci sa zaväzuje dodať Kupujúcemu predmet kúpy a súvisiace plnenia (teda zabezpečiť inštaláciu, konfiguráciu, replikáciu dát a otestovanie replikácie dát) najneskôr do 60 dní od nadobudnutia účinnosti tejto zmluvy.
	2. Predávajúci sa zaväzuje dodať predmet kúpy na miesto plnenia: DataCentrum, Kopčianska 92, Bratislava.
	3. Predávajúci sa zaväzuje dodať predmet kúpy a súvisiace plnenia spolu s nevyhnutnou dokumentáciou, najmä:
1. návod na obsluhu v slovenskom, anglickom alebo českom jazyku,
2. zdokumentovanie nastavenia predmetu kúpy a všetkých súčastí,
3. dodací list (ktorý musí obsahovať zoznam a podrobnú špecifikáciu HW produktov a SW produktov, vrátane výrobných čísel a informáciu o dodaní podpory HW a SW podľa bodu 3.2 písm. a) a b) zmluvy),
4. certifikát / potvrdenie o poskytnutí podpory výrobcom HW podľa bodu 3.2 písm. a) zmluvy,
5. certifikát / potvrdenie o poskytnutí podpory výrobcu SW podľa bodu 3.2 písm. b) zmluvy.
	1. Pri dodaní predmetu kúpy a súvisiacich plnení:
	2. Predávajúci zabezpečí inštaláciu príslušných HW produktov expertom spĺňajúcim nasledujúce požiadavky:
6. min. 5 rokov praxe v oblasti implementácie diskových polí,
7. min. 2 praktické skúsenosti v oblasti implementácie diskových polí,
8. certifikát výrobcu v oblasti implementácie ponúkaného diskového poľa,

splnenie požiadaviek musí byť preukázané pred začatím inštalácie HW produktov,

* 1. Predávajúci umožní odskúšanie ich základných funkcií povereným zástupcom Kupujúceho,
	2. Predávajúci umožní povereným zástupcom Kupujúceho overenie zhodnosti výrobných čísel dodaných HW produktov a SW produktov s údajmi uvedenými v dodacom liste,
	3. Predávajúci musí byť autorizovaným obchodným a servisným partnerom výrobcu v oblasti diskových polí.
	4. V súvislosti s dodaním predmetu kúpy a súvisiacich plnení je Kupujúci povinný poskytnúť Predávajúcemu nevyhnutnú súčinnosť, pričom Predávajúci je povinný vzniesť požiadavku na poskytnutie súčinnosti najmenej 5 (päť) pracovných dní vopred.
	5. Predávajúci nie je v omeškaní s dodaním predmetu kúpy a súvisiacich plnení v prípade neposkytnutia súčinnosti zo strany Kupujúceho podľa bodu 5.5 zmluvy. Lehota dodania podľa bodu 5.1 zmluvy sa v takom prípade predlžuje o dobu trvania omeškania Kupujúceho s poskytnutím súčinnosti.
	6. Dodanie predmetu kúpy a súvisiacich plnení v súlade s touto zmluvou potvrdia zmluvné strany podpísaním preberacieho protokolu.
	7. Kupujúci nie je povinný predmet kúpy prevziať a nie je povinný podpísať preberací protokol, ak pri odovzdaní predmetu kúpy, predmet kúpy nezodpovedá špecifikáciám uvedeným v Prílohe č. 1 tejto zmluvy, ak mu nie je predložený akýkoľvek doklad podľa bodu 5.3 zmluvy alebo podľa všeobecne záväzného právneho predpisu, ak má predmet kúpy akékoľvek iné vady alebo ak nezabezpečí inštaláciu príslušných HW expertom spĺňajúcim požiadavky podľa bodu 5.4 písm. a. zmluvy.
	8. Predávajúci je povinný písomne informovať Kupujúceho o všetkých skutočnostiach, ktoré môžu ohroziť včasné dodanie predmetu kúpy, a to bezodkladne po ich zistení.

**Článok 6**

**ZÁRUKA A ZÁRUČNÝ SERVIS**

* 1. Záručná doba na predmet kúpy je 60 mesiacov a začína plynúť nasledujúci deň po dodaní predmetu kúpy, t. j. po podpísaní preberacieho protokolu podľa bodu 5.7 zmluvy.
	2. Predávajúci zodpovedá za to, že predmet kúpy bude mať počas záručnej doby vlastnosti a kvalitu predpokladané v tejto zmluve, najmä jej Prílohe č. 1, t. j. bude ho možné používať na stanovený účel.
	3. Uplatnenie práv zo záruky a spôsob ich vybavenia /riešenia, resp. lehoty, spôsob a parametre odstraňovania záručných vád sú podrobne upravené v Prílohe č. 2.

**Článok 7**

**PRAVIDLÁ POUŽITIA SUBDODÁVATEĽOV**

1. Predávajúci je oprávnený plniť túto zmluvu aj prostredníctvom tretích subjektov (ďalej len „Subdodávateľ“), pričom Predávajúci bez obmedzenia zodpovedá za odbornú starostlivosť pri výbere Subdodávateľa.
2. Zoznam všetkých známych Subdodávateľov v čase uzatvorenia tejto zmluvy, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia, je uvedený v Prílohe č. 3.
3. Predávajúci je povinný bez zbytočného odkladu oznámiť Kupujúcemu zmenu a/alebo doplnenie Subdodávateľa pred plánovaným použitím nového Subdodávateľa.
4. Predávajúci je povinný oznámiť Kupujúcemu akúkoľvek zmenu údajov o Subdodávateľovi uvedenom v Prílohe č. 3 tejto zmluvy, resp. zmenenom/ doplnenom podľa bodu 7.3 zmluvy, a to bezodkladne, najneskôr však do 3 (troch) dní, odkedy k zmene údajov došlo.
5. Predávajúci je povinný zabezpečiť, aby jeho Subdodávatelia a subdodávatelia v zmysle § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým v súvislosti s touto zmluvou vznikla povinnosť zápisu do Registra, boli riadne, včas a po celú dobu trvania tejto zmluvy zapísaný do Registra.
6. Za účelom kontroly plnenia povinnosti Predávajúceho v zmysle bodu 7.5zmluvy je Predávajúci povinný kedykoľvek počas trvania tejto zmluvy na výzvu Kupujúceho bezodkladne, najneskôr však do 3 pracovných dní, predložiť Kupujúcemu zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy (ďalej len „Zoznam“) a zároveň všetky zmluvy so subdodávateľmi identifikovanými v Prílohe č. 3, resp. následne doplnenými/ zmenenými postupom podľa bodu 7.3zmluvy, ktorých neuviedol v Zozname a nie sú zapísaní v Registri. Za úplnosť a pravdivosť poskytnutých údajov nesie plnú zodpovednosť predávajúci.
7. V prípade ak Predávajúci poruší povinnosť podľa bodu 7.5zmluvy, a teda bude táto zmluva plnená subdodávateľmi (resp. budú na jej plnení participovať subdodávatelia), ktorí si riadne nesplnili svoju zákonnú povinnosť zápisu do Registra (resp. jeho udržiavania), má Kupujúci právo na zmluvnú pokutu od Predávajúceho vo výške 1.000,- € (slovom jedentisíc eur), a to za každého Subdodávateľa a subdodávateľa v zmysle § 2 ods. 1 písm. a) bod 7 zákona č. 315/2016 Z. z., ktorý sa riadne a včas nezapíše do Registra, resp. bude z Registra vymazaný.
8. V prípade omeškania Predávajúceho so splnením povinnosti v zmysle bodu 7.6zmluvy má Kupujúci právo na zmluvnú pokutu vo výške 100,- € (slovom jednosto eur), a to za každý aj začatý deň omeškania, maximálne však vo výške 5.000,- € (slovom päťtisíc eur).

**Článok 8**

**ZMLUVNÉ POKUTY A ZODPOVEDNOSŤ ZA ŠKODY**

* 1. V prípade omeškania Predávajúceho s dodaním predmetu kúpy, vrátane súvisiacich plnení, v lehote uvedenej v bode 5.1 zmluvy je Kupujúci oprávnený uplatniť si u Predávajúceho zmluvnú pokutu vo výške 0,5 % (pol percenta) z ceny podľa bodu 4.1 zmluvy, a to za každý aj začatý deň omeškania.
	2. Ak jedna zo zmluvných strán spôsobí akúkoľvek škodu druhej zmluvnej strane
	vo vzťahu k tejto zmluve, zodpovednosť za škody vrátane škôd spôsobených tretím stranám sa bude spravovať podľa § 373 a nasl. zák. č. 513/1991 Zb.
	3. Ak je Kupujúci v omeškaní so zaplatením faktúry, Predávajúci je oprávnený účtovať Kupujúcemu úroky z omeškania platieb vo výške stanovenej podľa § 369 ods. 2 zákona č. 513/1991 Zb.
	4. V prípade omeškania Predávajúceho so splnením povinnosti odstrániť vady podľa Prílohy č. 2 tejto zmluvy, zaplatí Kupujúcemu zmluvnú pokutu vo výške 100,- € (slovom sto eur) za každú i začatú hodinu omeškania.
	5. Zodpovednosť za škodu spôsobenú pri plnení tejto zmluvy sa riadi príslušnými ustanoveniami zákona č. 513/1991 Zb. a ďalšími súvisiacim všeobecne záväznými právnymi predpismi.
	6. Zmluvná pokuta a náhrada škody je splatná do 30 (tridsať) dní od doručenia písomnej výzvy na zaplatenie.
	7. Predávajúci je povinný po celý čas trvania tejto zmluvy, až do splnenia všetkých záväzkov vyplývajúcich z tejto zmluvy, byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“). Ak Kupujúcemu vznikne právo na odstúpenie od zmluvy podľa § 15 ods. 1 zákona č. 315/2016 Z. z. a k odstúpeniu od zmluvy zo strany Kupujúceho nedôjde, má Kupujúci právo na zmluvnú pokutu od predávajúceho vo výške 30.000,- € (tridsaťtisíc eur). Kupujúci právo na zmluvnú pokutu podľa tohto bodu nemá, ak k vzniku práva na odstúpenie od zmluvy podľa predchádzajúcej vety dôjde po zaplatení kúpnej ceny v súlade s článkom 3 tejto zmluvy.

**Článok 9**

**VLASTNÍCKE, LICENČNÉ A UŽÍVACIE PRÁVO**

* 1. Kupujúci nadobúda vlastnícke a/alebo licenčné práva k predmetu kúpy riadnym dodaním, t. j. podpísaním preberacieho protokolu podľa bodu 5.7 zmluvy.
	2. Kupujúci nadobúda užívacie právo k predmetu kúpy potvrdením jeho prevzatia povereným zástupcom podľa bodu 5.7 zmluvy.

**Článok 10**

**UKONČENIE ZMLUVY**

* 1. Každá zo zmluvných strán je oprávnená odstúpiť od tejto zmluvy v prípade, ak jej takéto právo vyplýva zo zákona alebo tejto zmluvy, a to výlučne z dôvodov a za podmienok stanovených v príslušnom zákone (napr. § 345 a nasl. zákona č. 513/1991 Zb. alebo § 19 zákona č. 343/2015 Z. z.) alebo výslovne uvedených nižšie v tomto článku Zmluvy.
	2. Za podstatné porušenie zmluvy zo strany Predávajúceho sa považuje:
1. omeškanie s odovzdaním predmetu kúpy o viac ako 30 (tridsať) dní,
2. predávajúci nespĺňa alebo prestane spĺňať podmienky stanovené v bode 5.4 písm. d. zmluvy,
3. predávajúci nezabezpečí inštaláciu príslušných HW produktov expertom spĺňajúcim požiadavky uvedených v bode 5.4 písm. a. zmluvy.
	1. Zmluvu je možné zrušiť písomnou dohodou zmluvných strán.

**Článok 11**

**OCHRANA DÔVERNÝCH INFORMÁCIÍ A OSOBNÝCH ÚDAJOV**

1. Zmluvné strany sa zaväzujú zachovávať mlčanlivosť o dôverných informáciách, o ktorých sa dozvedeli od druhej zmluvnej strany pri plnení tejto zmluvy, resp. v rámci samotného plnenia predmetu tejto zmluvy. Ak nie je ďalej v tejto zmluve ustanovené inak, za dôvernú informáciu sa považuje akýkoľvek údaj, podklad, poznatok, dokument alebo akákoľvek iná informácia, bez ohľadu na formu jej zachytenia:
	1. ktorá sa týka zmluvnej strany (informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jeho technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o zmluvnej strane),
	2. ktorá bola poskytnutá zmluvnej strane alebo získaná zmluvnou stranou pred nadobudnutím platnosti a účinnosti tejto zmluvy, pokiaľ sa týka jej predmetu a/alebo obsahu,
	3. ktorá je výslovne zmluvnou stranou označená ako „dôverná“, „confidential“, proprietary“ alebo iným obdobným označením, a to od okamihu oznámenia tejto skutočnosti druhej zmluvnej strane,
	4. pre ktorú je stanovený všeobecne záväznými právnymi predpismi platnými a účinnými v Slovenskej republike osobitný režim nakladania (najmä obchodné tajomstvo, bankové tajomstvo, telekomunikačné tajomstvo, daňové tajomstvo, osobné údaje a utajované skutočnosti).
2. Dôvernou informáciou nie je táto zmluva, informácie, ktoré sa bez porušenia tejto zmluvy stali verejne známymi, informácie získané oprávnene inak, ako od druhej zmluvnej strany a informácie, ktoré je kupujúci povinný sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „**zákon č. 211/2000 Z. z.**“) alebo iného právneho predpisu platného a účinného na území Slovenskej republiky.
3. Predávajúci sa zaväzuje, že v súlade s § 79 ods. 2 zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „**zákon č. 18/2018 Z. z.**“) zaviaže povinnosťou mlčanlivosti svojich zamestnancov a všetky osoby, ktoré sa pri plnení záväzkov z tejto zmluvy môžu oboznámiť alebo prísť do styku s osobnými údajmi. Splnenie povinnosti v zmysle predchádzajúcej vety je predávajúci povinný kupujúceho kedykoľvek na výzvu preukázať.
4. Zmluvné strany sa zaväzujú užívať dôverné informácie druhej zmluvnej strany výlučne na účel, na ktorý im boli poskytnuté, odovzdané, sprístupnené alebo akýmkoľvek iným spôsobom získané zmluvnými stranami na základe tejto zmluvy. V prípade, že kupujúci poskytne predávajúcemu dôvernú informáciu v listinnej podobe, predávajúci je povinný ju bezodkladne po pominutí účelu jej držania vrátiť kupujúcemu.
5. Zmluvné strany sa zaväzujú, že dôverné informácie budú ochraňovať najmenej s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom ak nie je v tejto Zmluve ustanovené inak, zaväzujú sa, že bez predchádzajúceho písomného súhlasu druhej zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia dôverné informácie druhej zmluvnej strany tretej osobe.
6. Zmluvné strany sa zaväzujú, že upovedomia druhú zmluvnú stranu o porušení povinnosti mlčanlivosti bez zbytočného odkladu potom, ako sa o takomto porušení dozvedeli.
7. Povinnosť zachovávať mlčanlivosť sa nevzťahuje na prípady, ak zmluvnej strane na základe zákona alebo na základe rozhodnutia príslušného orgánu vznikla povinnosť sprístupniť alebo zverejniť dôvernú informáciu druhej zmluvnej strany alebo jej časť. O vzniku takejto povinnosti sa budú zmluvné strany vzájomne informovať bez zbytočného odkladu.
8. Ustanovenia jednotlivých bodov tohto článku zmluvy zostávajú platné a účinné aj po ukončení tejto zmluvy.

**Článok 12**

**OZNAMOVANIE A KOMUNIKÁCIA ZMLUVNÝCH STRÁN**

1. Ak v tejto zmluve nie je ustanovené inak, akékoľvek oznámenia, súhlas, schválenia alebo rozhodnutia vyžadované alebo predpokladané podľa tejto zmluvy a/alebo dokumenty jednej zmluvnej strany adresované druhej zmluvnej strane, musia byť vyhotovené písomne v slovenskom jazyku a podpísané príslušnou zmluvnou stranou, resp. oboma zmluvnými stranami, ak to vyplýva z kontextu danej písomnosti, a doručené druhej zmluvnej strane formou doporučenej zásielky, prípadne prostredníctvom kuriérskej služby, osobne alebo elektronickou poštou na nasledovné adresy:

**Pre Kupujúceho:**

Ministerstvo spravodlivosti Slovenskej republiky

Župné námestie 13

813 11 Bratislava

Poverený zástupca:

Miroslav Gáborčík, 02/888 91 244, miroslav.gaborcik@justice.sk

Miroslav Lehoczký, 02/888 91 540, miroslav.lehoczky@justice.sk

**Pre Predávajúceho:**

…………………………

…………………………

…………………………

Poverený zástupca:

...............................

...............................

1. Odosielateľ akejkoľvek písomnej správy môže požadovať písomné potvrdenie príjemcu.
2. Každá komunikácia týkajúca sa platnosti alebo účinnosti zmluvy, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.
3. Akákoľvek písomnosť doručovaná v súvislosti so zmluvou sa považuje za doručenú druhej zmluvnej strane v prípade doručovania prostredníctvom:
	1. elektronickej pošty (e-mail) dňom, kedy zmluvná strana, ktorá prijala e-mail od odosielajúcej zmluvnej strany potvrdil jeho prijatie odoslaním potvrdzujúceho e-mailu odosielajúcej zmluvnej strane. Prijímajúca zmluvná strana je povinná doručiť odosielajúcej zmluvnej strane potvrdenie o prijatí e-mailu do 24 hodín, po uplynutí tejto lehoty sa bude takýto email považovať za doručený (ak bol doručovaný na e-mail uvedený v bode 12.1 zmluvy, resp. zmenený postupom podľa bodu 12.6 zmluvy);
	2. pošty, kuriérom alebo v prípade osobné doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu príslušnej zmluvnej strany. V prípade doručovania inak ako poštou, je možné písomnosť doručovať aj na inom mieste ako na adrese príslušnej zmluvnej strany, ak sa na tomto mieste zmluvná strana v čase doručenia zdržuje. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky na pošte, doručovanej poštou zmluvnej strane, alebo v ktorý je na zásielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.
4. Poverení zástupcovia zmluvných strán uvedení v bode 12.1 zmluvy zodpovedajú za koordináciu a organizačné zabezpečenie realizácie tejto zmluvy a môžu za zmluvnú stranu realizovať všetky oznámenia, súhlasy, schválenia alebo rozhodnutia vyžadované alebo predpokladané podľa tejto zmluvy, s výnimkou úkonov podľa bodu 12.3 zmluvy.
5. Zmluvné strany sa zaväzujú bezodkladne písomne oznámiť akúkoľvek zmenu svojich kontaktných údajov uvedených v bode 12.1 zmluvy druhej zmluvnej strane bez potreby uzatvorenia dodatku k tejto zmluve. Pre zamedzenie pochybností zmluvné strany sú oprávnené rovnako kedykoľvek zmeniť aj ich poverených zástupcov uvedených bode 12.1 zmluvy, pričom táto zmena je účinná voči druhej zmluvnej strane ku dňu, kedy jej bolo, resp. má sa za to, že jej bolo, doručené písomné oznámenie o zmene povereného zástupcu podpísané štatutárnym orgánom dotknutej zmluvnej strany alebo ním preukázateľne poverenou/ splnomocnenou osobou.

**Článok 13**

**ZÁVEREČNÉ USTANOVENIA**

1. Zmluvu je možné meniť a dopĺňať len na základe vzájomnej dohody oboch zmluvných strán, formou vzostupne očíslovaných písomných dodatkov, ktoré sa stanú neoddeliteľnou súčasťou tejto zmluvy.
2. Právne vzťahy touto zmluvou výslovne neupravené sa spravujú príslušnými ustanoveniami zákona č. 513/1991 Zb. a ostatnými príslušnými všeobecne záväznými právnymi predpismi Slovenskej republiky.
3. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Táto zmluva je povinne zverejňovanou zmluvou podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
4. Ak sa preukáže, že niektoré z ustanovení zmluvy (alebo jeho časť) je neplatné alebo neúčinné, takáto neplatnosť alebo neúčinnosť nemá za následok neplatnosť alebo neúčinnosť ďalších ustanovení zmluvy (alebo zostávajúcej časti dotknutého ustanovenia), alebo samotnej zmluvy, pokiaľ to nie je vylúčené v zmysle príslušných právnych predpisov. V takomto prípade sa zmluvné strany zaväzujú bez zbytočného odkladu nahradiť takéto ustanovenie (jeho časť) novým ustanovením, ktoré sa čo najviac priblíži k účelu neplatného alebo neúčinného ustanovenia (alebo jeho časti), ktorý v čase uzavretia tejto zmluvy jej zmluvné strany sledovali. Obdobne budú zmluvné strany postupovať aj v prípade, ak sa zistí, že niektoré z ustanovení tejto zmluvy je nevykonateľné.
5. Zmluvné strany sa dohodli, že prípadné spory pri plnení tejto zmluvy budú riešiť prednostne vzájomnou dohodou. Ak nedôjde k dohode o sporných otázkach, zmluvné strany sa budú riadiť príslušnými ustanoveniami Obchodného zákonníka v platnom znení a ostatnými súvisiacimi všeobecne záväznými právnymi predpismi platnými v Slovenskej republike. Príslušným súdom na riešenie sporov bude vecne a miestne príslušný súd Kupujúceho. Rokovacím jazykom bude slovenský jazyk.
6. Táto zmluva je vyhotovená v 6 (šiestich) rovnopisoch s platnosťou originálu, 4 (štyri) rovnopisy pre Kupujúceho a 2 (dva) rovnopisy pre Predávajúceho.
7. Neoddeliteľnú súčasť tejto zmluvy tvoria tieto prílohy:
8. Príloha č. 1 – Technická špecifikácia predmetu kúpy
9. Príloha č. 2 – Hlásenie porúch a záručný servis

c) Príloha č. 3 – Zoznam subdodávateľov

1. Zmluvné strany vyhlasujú, že si zmluvu pred jej podpisom prečítali, a že bola uzatvorená po vzájomnom podrobnom oboznámení sa s jej obsahom ako určitý, vážny a zrozumiteľný prejav slobodnej vôle zmluvných strán bez akéhokoľvek nátlaku a nie za nevýhodných podmienok pre ktorúkoľvek zo zmluvných strán, na znak čoho pripájajú oprávnení zástupcovia zmluvných strán svoje vlastnoručné podpisy.

|  |  |
| --- | --- |
| V Bratislave | V Bratislave |
| Za Kupujúceho: | Za Predávajúceho: |
|  |  |

Príloha č. 1

**Technická špecifikácia predmetu kúpy**

|  |  |
| --- | --- |
| **Vlastnosť** | **Požadované minimálne parametre Kupujúceho** |
| Prevedenie | Hybridné diskové pole kategórie "midrange", montovateľné do štandardnej 19" dátovej skrine, s podporou NVMe konektivity pre hosty a redundantným napájaním, veľkosť 2 RU |
| Elektrické napájanie je redundantné, jednofázové do 250V |
| Všetky kľúčové komponenty sú redundantné, vymeniteľné a rozšíriteľné počas prevádzky diskového poľa bez nutnosti odstávky aplikácií |
| Aktiv-aktiv riadiace jednotky, dual kontrolérový systém s možnosťou on-line rozšírenia až na osem kontrolérov |
| Podpora diskov NVMe flash, NVMe Flash s in-line HW kompresiou, Near-Line SAS, SAS 10 tis. ot./min., 15 tis. ot./min. |
| Umožňuje mixovanie rôznych typov rotačných a SSD diskových modulov rovnakého vyhotovenia v rámci jednej rozširujúcej jednotky |
| Interná disková kapacita jedného dual kontrolérového systému je rozšíriteľná aspoň na 300 diskov |
| Umožňuje rovnomerné rozloženie LUN cez všetky diskové moduly diskového poľa |
| Aspoň 1, 0, 5, 6, 10 s možnosťou rozloženia hot-spare priestoru cez všetky diskové moduly v RAID v prípade použitia RAID5 alebo RAID6 |
| Vyrovnávacia pamäť systému aspoň 384GB rozšíriteľná na 1TB (nie flash cache) |
| Cache je chránená pre prípad výpadku napájania batériami a to na čas potrebný na vydumpovanie jej obsahu na interné rotačné/flash disky kontrolérov |
| Back-end konektivita medzi kontrolérmi a diskovými policami je dual-path SAS II 12Gbps |
| Ponúkané riešenie má Host/SAN konektivitu minimálne 8x 16Gbps FC a 8x 10Gb/s iSCSI |
| Systém obsahuje aspoň tri nezávislé redundantné 12Gb/s SAS slučky na pripojenie expanzných políc |
| Systém podporuje aj 10Gb/s iSCSI/FCoE, 25GbE iSER a NVMe-oF konektivitu |
| Disková kapacita | Kapacita pre dáta 270TiB bez kompresie, vytvorená na 24ks NVMe Flash moduloch v RAID6 s distribuovaným hot-spare priestorom alebo ekvivalent. Dodávateľ garantuje ich bezplatnú výmenu v rámci obdobia požadovanej HW podpory bez ohľadu na počet zápisov na nich vykonaných  |
|   | V prípade výpadku jedného z kontrolérov ponúkaného riešenia jeden zo zostávajúcich preberie automaticky celú jeho funkcionalitu a to bez prerušenia chodu aplikácií |
| Ponúkané riešenie umožňuje online výmenu kontrolérov a aktualizáciu SW bez prerušenia chodu aplikácií |
| Ponúkané riešenie umožňuje online aktualizáciu firmware diskových modulov bez prerušenia chodu aplikácií |
| Ponúkané riešenie umožňuje rozloženie virtuálnych LUN cez viacero RAID skupín |
| Podporuje kryptovanie dát na interných diskoch |
| Umožňuje monitoring záťaže a výkonu v reálnom čase |
| Menežment | Ponúkané riešenie umožňuje, na základe merania záťaže, automatický load balancing LUN – ov aj v rámci jednej úložnej dátovej vrstvy (optimalizácia rozloženia záťaže) |
| Umožňuje integráciu do MS HyperV a VMWare  |
| Komerčné multipath ovládače pre požadované OS musia byť zahrnuté v cene. Požadujeme časovo neobmedzené licenčné pokrytie danej funkcionality pre požadovanú kapacitu |
| Ponúkané riešenie obsahuje GUI a CLI cez HTTPS a SSHv2 na úplný manažment dátového úložiska |
| Vykonáva logovanie prístupov, činností a udalostí do súborových logov |
| Umožňuje viac úrovňový manažment s rôznymi úrovňami práv administrátorov |
| Integrácia do LDAP |
| Všetky ostané komponenty potrebné pre funkcionalitu riešenia vrátane kabeláže potrebnej na pripojenie do SAN |
| Požadované SW vlastnosti | SW vybavenie umožňujúce asynchrónnu a synchrónnu natívnu replikáciu dát z diskových polí IBM Storwize V7000, vytváranie LUN s vysokou dostupnosťou v rámci systému, on-line migráciu LUN, multi tenancy, QoS, vytváranie snapshotov a klonov LUN, in-line kompresiu a deduplikáciu dát, automatický tiering, pokročilý GUI a CLI interfejs umožňujúci kompletný manažment diskového poľa, multipath ovládače pre podporované platformy OS. |
| Podpora OS | Linux, MS Windows 2012R2 a vyššie, Unix, VMWare |

Príloha č. 2

**Hlásenie porúch a záručný servis**

Ak sa počas záručnej doby vyskytnú vady na predmete zmluvy, t.j. na HW produktoch, Kupujúci má právo uplatniť nárok na záručný servis formou reklamácie u Predávajúceho najneskôr do konca záručnej doby, ktorá je zmluvne dohodnutá na 60 mesiacov, pokiaľ v tabuľke Prílohy č. 1 nie je uvedené inak. Na vady oznámené po uplynutí záručnej doby sa záručný servis nevzťahuje.

Servisné zásahy sa rozdeľujú na kritické a nekritické situácie:

a/ Kritická situácia – je zablokovaná funkčná činnosť prevádzky,

b/ Nekritická situácia – bežná prevádzková porucha neohrozujúca funkčnú činnosť prevádzky,

c/ Ak na odstránenie poruchy je potrebné zabezpečiť náhradné diely,
ktoré Predávajúci ani Kupujúci nemá na sklade, alebo na odstránenie poruchy je potrebná súčinnosť tretích strán, alebo sa na strane Predávajúceho vyskytli iné závažné dôvody a odstránenie poruchy nie je možné vykonať v dohodnutom čase, je Predávajúci povinný o dôvodoch bezodkladne informovať Kupujúceho. Zároveň je povinný v spolupráci s Kupujúcim vyvinúť maximálne úsilie, aby sa odstránenie poruchy uskutočnilo v čo najkratšom možnom čase, vrátane zabezpečenia náhradných dielov a súčinnosti tretích strán, ak sú tieto potrebné, resp. Kupujúcemu navrhnúť také riešenie, ktoré v maximálnej miere eliminuje vplyv tejto poruchy na bežnú činnosť Kupujúceho.

Pre odstránenie kritickej ako aj nekritickej situácie musí byť odstránenie poruchy zrealizované najneskôr do 24 hodín od nahlásenia poruchy, resp. musí byť zrealizované náhradné riešenie. Nedodržanie podmienok odstránenia poruchy bude sankcionované podľa článku 8 zmluvy.

V prípade situácie uvedenej v bode c/, ktorá bude objektívne zdôvodniteľná a prijaté riešenia eliminujú vplyv na bežnú činnosť Kupujúceho, Kupujúci môže upustiť od príslušných sankcií.

Kupujúci sa zaväzuje reklamovať vady na nasledovné telefónne číslo a príslušné emailové adresy, určené Predávajúcim:

Tel. číslo: xxx

Emailová adresa pre kritické služby: xxx

Emailová adresa pre nekritické služby: xxx

Pre kritickú situáciu sa nahlásené poruchy považujú za oznámené do jednej hodiny od potvrdenia prevzatia hlásenia, pričom druhá strana potvrdí prevzatie hlásenia o poruche do jednej hodiny od nahlásenia poruchy Kupujúcim. Ak druhá strana do jednej hodiny nepotvrdí Kupujúcemu prevzatie hlásenia poruchy, márnym uplynutím jednej hodiny od nahlásenia kritickej poruchy Kupujúcim, začína druhej strane plynúť čas na odstránenie poruchy podľa tejto prílohy.

Pre kritickú situáciu, ktorá vyžaduje zásah špecialistu, sa do času na odstránenie poruchy pripočítava skutočný čas na dopravu zo servisného strediska, najviac však 24 hodín.

Druhou stranou sa rozumie Predávajúci, resp. subjekt poskytujúci servis predmetu zmluvy určený Predávajúcim.

Pre nekritickú situáciu sa poruchy nahlásené počas pracovných dní pred 7.00 hod. považujú za oznámené o 7.00 hod. Poruchy oznámené počas pracovných dní po 17.00 hod.
sa považujú za oznámené o 7.00 hod. nasledujúceho pracovného dňa. Poruchy oznámené
v sobotu, nedeľu a vo sviatky, sa pre nekritickú situáciu považujú za oznámené o 7.00 hod. nasledujúceho pracovného dňa.

Kupujúci je povinný pri reklamácii telefonicky a následne mailom nahlásiť tieto údaje:

* identifikáciu konkrétneho miesta plnenia,
* sériové čísla reklamovaných produktov,
* opísanie vád a spôsob, ako sa prejavujú.

Servisný zásah v záručnej dobe sa uskutoční u Kupujúceho na príslušnom mieste plnenia. Servisné práce, náhradné diely a dopravné náklady k záručným zásahom sa v záručnej dobe neúčtujú a sú zahrnuté v cene predmetu zmluvy.

Príloha č. 3

**Zoznam subdodávateľov**

|  |  |  |  |  |  |  |  |
| --- | --- | --- | --- | --- | --- | --- | --- |
| **P.č.**  | **Názov, Sídlo** | **Meno a priezvisko osoby oprávnenej konať za subdodávateľa** | **Dátum narodenia osoby oprávnenej konať za subdodávateľa** | **Adresa pobytu osoby oprávnenej konať za subdodávateľa** | **IČO** | **Predmet subdodávky** | **Rozsah subdodávky** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |